
DR 30.10.2019 69 

 
Bagi aset-aset strategik milik Khazanah, Khazanah tetap kekal pemegang saham 

tunggal terbesar dalam beberapa GLC utama negara. Setakat 30 September 2019, pegangan 
Khazanah dalam aset strategik adalah seperti berikut: 

(i) Malaysia Airports Holdings Berhad, 33.21 peratus 

(ii) Telekom Malaysia, 26.15 peratus; dan 

(iii) Tenaga Nasional Berhad, 27.27 peratus. 

Hasil daripada pelupusan yang dilaksanakan oleh Khazanah sepanjang tahun 2018 
dan 2019, Khazanah telah berjaya mengurangkan hutang kira-kira RM8 bilion daripada RM55 
bilion kepada RM47 bilion dan dijangka akan terus dikurangkan kepada RM35 bilion hingga 
RM40 bilion dalam tempoh jangka sederhana. Bagi tahun kewangan 2019, Khazanah 
menjangkakan akan kembali mencatatkan keuntungan sekitar RM5 bilion berbanding 
kerugian RM6.3 bilion pada tahun kewangan 2018.  

Penjualan atau lebih tepat pelupusan aset adalah aktiviti perniagaan yang lazim 
dilakukan oleh Khazanah sebagai sebuah dana pelaburan ataupun investment fund dan 
bukanlah suatu perkara yang baharu. Ia juga adalah aktiviti perniagaan yang dilakukan oleh 
dana pelaburan yang lain.  

Memandangkan Khazanah tidak menerima sebarang suntikan dana daripada 
sumber luar untuk pelaburannya, hasil pelupusan merupakan sumber utama untuk pelaburan 
baharu. Ini berbeza dengan KWSP dan PNB. Selain daripada hasil pelupusan, KWSP 
menerima dana daripada caruman pekerja secara berkala manakala PNB menerima dana 
daripada pelabur dalam unit amanahnya untuk aktiviti pelaburan mereka.  

Pelupusan aset dipertimbangkan sebaik sahaja sesuatu pelaburan telah mencapai 
sasaran kewangan dan strategik yang telah ditetapkan. Sebagai contoh, pelaburan tersebut 
telah mencapai keuntungan yang disasarkan. Pelupusan sesuatu aset juga bergantung 
kepada masa dan kekuatan pasaran serta ketersediaan ataupun availability, quality dan 
kredibiliti pembeli. Prinsip ini digunakan untuk pelupusan sebelum ini dan sebarang 
pelupusan yang akan dibuat pada masa hadapan. Sejak Mei 2018 hingga Jun 2019, 
Khazanah telah melaksanakan pelupusan berjumlah kira-kira RM18.8 bilion iaitu RM3.2 bilion 
antara Mei hingga Disember 2018 dan RM15.6 bilion antara Januari hingga Jun 2019.  

Daripada jumlah pelupusan ini, Khazanah telah melaksanakan pelaburan baharu 
dalam pelbagai sektor berjumlah lebih kurang RM6.4 bilion, membayar hutang Khazanah 
sebanyak RM8 bilion dan membayar dividen kepada kerajaan berjumlah RM1 bilion. Lebihan 
daripada pelupusan ini, disimpan sebagai tunai untuk pelaburan pada masa akan datang.  

■1550 

Untuk makluman Ahli-ahli Yang Berhormat, hasil daripada pelupusan yang 
dilakukan oleh Khazanah tidak digunakan untuk membayar hutang kerajaan. Bayaran yang 
diterima oleh kerajaan daripada Khazanah adalah hanya dalam bentuk dividen tahunan dan 
cukai. Khazanah mengguna pakai beberapa metodologi dalam proses pelupusan aset. Jenis-
jenis aset memerlukan pendekatan yang berbeza untuk dilupuskan.  

Sebagai contoh, ini saya pohon Yang Berhormat Jasin tekun mendengar, ambil nota 
dan tolong email kepada Yang Berhormat Pekan dan Yang Berhormat Pontian selepas ini. 
Sebagai contoh, Khazanah baru-baru melalui M+S Pte. Ltd. bersetuju untuk menjual 
kesemua kepentingannya tertakluk kepada kaedah pelupusan yang telah ditetapkan oleh 
perjanjian usaha sama melalui proses pembidaan antarabangsa. M+S adalah pemaju 
hartanah yang dimiliki secara bersama oleh Khazanah dan Temasek Holdings menerusi 
pegangan 60:40.  

Khazanah memperoleh keuntungan yang tinggi melalui penjualan aset hartanahnya 
di Singapura berdasarkan kepada harga tawaran yang paling menarik diterima daripada 
pembida antarabangsa yang mengambil bahagian. Jadi, di mana masalahnya? Ini bukan aset 
strategik di Singapura. Pembangunan M+S merupakan pembangunan bercampur. Ada 
pejabat, ada hotel, ada tempat tinggal. Apakah ini aset strategik? Ratusan hotel ada di 
Singapura. Kita boleh simpan, kita boleh pegang aset-aset ini dengan mendapat hanya 
sewaan bulanan dan tahunan, tetapi apakah itu memberikan pulangan yang baik? Maka, 
Khazanah yang memegang 60 peratus dalam join venture ini memutuskan untuk melupuskan 
pegangannya melalui pembidaan antarabangsa.  



Bagi aset-aset strategik milik Khazanah, Khazanah tetap kekal pemegang saham. tunggal terbesar dalam beberapa GLC utama negara. Setakat 30 September 2019, pegangan Khazanah dalam aset strategik adalah seperti berikut: (i) Malaysia Airports Holdings Berhad, 33.21 peratus. (ii) Telekom Malaysia, 26.15 peratus; dan. (iii) Tenaga Nasional Berhad, 27.27 peratus. Hasil daripada pelupusan yang dilaksanakan oleh Khazanah sepanjang tahun 2018 dan 2019, Khazanah telah berjaya mengurangkan hutang kira-kira RM8 bilion daripada RM55 bilion kepada RM47 bilion dan dijangka akan terus dikurangkan kepada RM35 bilion hingga RM40 bilion dalam tempoh jangka sederhana. Bagi tahun kewangan 2019, Khazanah menjangkakan akan kembali mencatatkan keuntungan sekitar RM5 bilion berbanding kerugian RM6.3 bilion pada tahun kewangan 2018. Penjualan atau lebih tepat pelupusan aset adalah aktiviti perniagaan yang lazim dilakukan oleh Khazanah sebagai sebuah dana pelaburan ataupun investment fund dan bukanlah suatu perkara yang baharu. Ia juga adalah aktiviti perniagaan yang dilakukan oleh dana pelaburan yang lain. Memandangkan Khazanah tidak menerima sebarang suntikan dana daripada sumber luar untuk pelaburannya, hasil pelupusan merupakan sumber utama untuk pelaburan baharu. Ini berbeza dengan KWSP dan PNB. Selain daripada hasil pelupusan, KWSP menerima dana daripada caruman pekerja secara berkala manakala PNB menerima dana daripada pelabur dalam unit amanahnya untuk aktiviti pelaburan mereka. Pelupusan aset dipertimbangkan sebaik sahaja sesuatu pelaburan telah mencapai sasaran kewangan dan strategik yang telah ditetapkan. Sebagai contoh, pelaburan tersebut telah mencapai keuntungan yang disasarkan. Pelupusan sesuatu aset juga bergantung kepada masa dan kekuatan pasaran serta ketersediaan ataupun availability, quality dan kredibiliti pembeli. Prinsip ini digunakan untuk pelupusan sebelum ini dan sebarang pelupusan yang akan dibuat pada masa hadapan. Sejak Mei 2018 hingga Jun 2019, Khazanah telah melaksanakan pelupusan berjumlah kira-kira RM18.8 bilion iaitu RM3.2 bilion antara Mei hingga Disember 2018 dan RM15.6 bilion antara Januari hingga Jun 2019. Daripada jumlah pelupusan ini, Khazanah telah melaksanakan pelaburan baharu dalam pelbagai sektor berjumlah lebih kurang RM6.4 bilion, membayar hutang Khazanah sebanyak RM8 bilion dan membayar dividen kepada kerajaan berjumlah RM1 bilion. Lebihan daripada pelupusan ini, disimpan sebagai tunai untuk pelaburan pada masa akan datang. #1550. Untuk makluman Ahli-ahli Yang Berhormat, hasil daripada pelupusan yang dilakukan oleh Khazanah tidak digunakan untuk membayar hutang kerajaan. Bayaran yang diterima oleh kerajaan daripada Khazanah adalah hanya dalam bentuk dividen tahunan dan cukai. Khazanah mengguna pakai beberapa metodologi dalam proses pelupusan aset. Jenis- jenis aset memerlukan pendekatan yang berbeza untuk dilupuskan. Sebagai contoh, ini saya pohon Yang Berhormat Jasin tekun mendengar, ambil nota dan tolong email kepada Yang Berhormat Pekan dan Yang Berhormat Pontian selepas ini. Sebagai contoh, Khazanah baru-baru melalui M+S Pte. Ltd. bersetuju untuk menjual kesemua kepentingannya tertakluk kepada kaedah pelupusan yang telah ditetapkan oleh perjanjian usaha sama melalui proses pembidaan antarabangsa. M+S adalah pemaju hartanah yang dimiliki secara bersama oleh Khazanah dan Temasek Holdings menerusi pegangan 60:40. Khazanah memperoleh keuntungan yang tinggi melalui penjualan aset hartanahnya di Singapura berdasarkan kepada harga tawaran yang paling menarik diterima daripada pembida antarabangsa yang mengambil bahagian. Jadi, di mana masalahnya? Ini bukan aset strategik di Singapura. Pembangunan M+S merupakan pembangunan bercampur. Ada pejabat, ada hotel, ada tempat tinggal. Apakah ini aset strategik? Ratusan hotel ada di Singapura. Kita boleh simpan, kita boleh pegang aset-aset ini dengan mendapat hanya sewaan bulanan dan tahunan, tetapi apakah itu memberikan pulangan yang baik? Maka, Khazanah yang memegang 60 peratus dalam join venture ini memutuskan untuk melupuskan pegangannya melalui pembidaan antarabangsa.